Bretagne/Korpus-divyezhek-brezhoneg-galleg huggingface dataset:
La multiplication de la représentation d’une Hélène Jégado  privée de la liberté de nuire et traduite en justice est faite pour rassurer la population à qui n’a pas échappé l’identité populaire des victimes, souvent des domestiques.
Klask a reer, pa’z eus tennet forzhik skouerennoù eus skeudenn Elen Jegadoù a zo miret outi d’ober droug ha kaset dirak ar justis, dinec’hiñ an dud n’o deus ket ankouaet he doa lazhet tud eus ar bobl, mevelien alies.
Guerzen buhé Hélène Jégadeu
Guerzen buhé Hélène Jégadeu
P.-M. Jaferédo, imprimerie Ch. Normand, Hennebont, 1900
P.-M. Jaferédo, ti-moullañ Ch. Normand, Henbont, 1900
Cette complainte en breton de 57 quatrains égrène les noms des victimes. 
Er werz vrezhonek-mañ, enni 57 poz a beder gwerzenn, e tibuner anvioù an dud lazhet.
Ecrite par un poète local connaissant bien les terres morbihannaises où Hélène Jégado avait été élevée, cette chanson semble pouvoir rassembler les récits que certaines personnes âgées pouvaient encore conserver en mémoire. 
Skrivet eo bet gant ur barzh eus ar c’hornad hag a anaveze mat al lec’hioù eus ar Mor-Bihan ma oa bet desavet Elen Jegadoù, gant-se e c’hallfe lakaat asambles an dezrevelloù a zlee chom c’hoazh e memor un toullad tud kozh.
Ainsi on apprend que « la méchante femme » qui aurait tué sa sœur et deux des sept victimes de la commune de Guern (Morbihan) aurait bien existé sous le nom d’Emilie Mauguen.
Lenn a reer evel-se e oa bet evit gwir eus ar « bonfam », anvet Emili Mavgwenn, he defe lazhet he c’hoar ha daou eus ar seizh den a oa bet muntret e Gwern (Mor-Bihan).
Paroles de Raoul Beuché, musique de Pierre Soriot, 1936
Komzoù gant Raoul Beuché, ton gant Pierre Soriot, 1936
En observant l’émotion créée par le meurtre d’une jeune fille à Saint-Hilaire du Harcouët en 1936, Jean Rozé, musicien et dernier marchand de chansons à Rennes, décide d’en faire une chanson : il demande à Raoul Beuché, linotypiste à l’Ouest-Éclair et auteur reconnu dans la ville, de l’écrire. 
Pa welas pegen fromet e oad gant muntr ur plac’h yaouank e Saint-Hilaire-du-Harcouët e 1936 e tivizas Jean Rozé, soner ha marc’hadour-kanaouennoù diwezhañ Roazhon, sevel ur ganaouenn diwar se : goulenn a reas digant Raoul Beuché, linennlizherenner e Ouest-Éclair hag aozour anavezet e Roazhon, skrivañ ar c’homzoù.
Ainsi naît « Pauvres petits ».
E-giz-se eo ganet « Paour-kaezh bugale ».
Ce carnet renferme la fameuse complainte d’Hélène Jégado, retranscrite ici par une femme de Montreuil-le-Gast (Ille-et-Vilaine) au début du XXe siècle. 
Er c’harned-mañ e kaver gwerz brudet Elen Jegadoù, adskrivet amañ gant ur vaouez eus Mousterel-ar-Gwast (Il-ha-Gwilen) e penn kentañ an XXvet kantved.
Signe de la persistance de l’intérêt pour les chansons relatant des crimes, il contient aussi la Complainte d’Hélène Corbes assassinée à Mordelles, écrite par une seconde main quelques dizaines d’années plus tard.
Emañ ennañ ivez Gwerz Hélène Corbes bet muntret e Morzhell, bet skrivet gant un dorn all meur a zek vloaz goude, ar pezh a ziskouez e talc’has pell an dudi gant ar c’hanaouennoù a gont torfedoù.
Ille-et-Vilaine, 19e siècle
Il-ha-Gwilen, 19vet kantved
C’est une tradition dans la société traditionnelle ; les feuilles volantes, comme les images pieuses, sont collées au dos des portes d’armoires ou sur les devants de cheminée
Mod-se e oad kustum d’ober er gevredigezh hengounel ; speget e veze ar follennoù-nij, evel ar skeudennoù santel, ouzh tu-dreñv dorioù an armelioù pe barlennoù ar siminalioù.
Imprimeurs et chansonniers
Moullerien ha saverien sonioù flemmus
À l’aube du XXe siècle, la Bretagne est une région où la presse connaît de grands tirages : à elle seule, la ville de Rennes compte quatre quotidiens et huit hebdomadaires.
Pa grog an XXvet kantved e vez moullet kalz skouerennoù eus ar c’hazetennoù : mann ebet nemet e Roazhon ez eus pevar femdezieg hag eizh sizhunieg.
Au-delà de leur savoir-faire technique, les ouvriers des imprimeries ont ceci de particulier qu’ils aiment chanter en corporation. 
Estreget gouzout mat diouzh teknikoù o micher e plije da vicherourien an tiez-moullañ kanañ kenetrezo.
De plus, ils peuvent imprimer  eux-mêmes  partitions et feuilles volantes. 
Ouzhpenn-se e vezent gouest da voullañ o-unan skridoù-sonerezh ha follennoù-nij.
En outre, certains d’entre eux ont un talent reconnu pour composer des chansons ; ainsi Raoul Beuché (1907-1993) connu sous le pseudonyme Raoul Hassoury met-il en rimes "La valse du petit bal bleu" ou "L’étoile du prisonnier". Ainsi Jean Bidan écrit-il "La Marche des typos", le tout mis en musique par Pierre Soriot aussi connu sous le pseudonyme de Pierre Toiro’s...
Lod anezho ivez a oa brudet evit bezañ ampart da sevel kanaouennoù ; en o mesk Raoul Beuché (1907-1993), anavezet dre e lesanv Raoul Hassoury, a savas pozioù "Vals ar bal bihan glas" pe "Steredenn ar prizoniad", peotramant Jean Bidan a skrivas komzoù "Ton bale al lizherennerien", sonerezh da-heul gant Pierre Soriot, a veze graet Pierre Toiro’s anezhañ…
Ils fréquentent fraternellement les chansonniers qui ironisent à leur tour sur les journaux dans les ateliers desquels, du reste, leurs paroles sont imprimées.
Daremprediñ a raent, evel breudeur, ar saverien sonioù a rae fent, diouzh o zu, gant ar c’hazetennoù – e-barzh atalieroù ar c’hazetennoù-se, just a-walc’h, e veze moullet komzoù o sonioù.
La chanson  "Les deux canards" s’amuse de la concurrence que se livrent l’Ouest-Eclair, d’obédience catholique libérale qui distribue de forts tirages (200 000 exemplaires en 1915) et l’Ouest-Journal qui entre 1931 et 1936 défend une ligne progressiste. 
Ober a ra fent ar ganaouenn Les deux canards (An daou “houad” – amañ ez eus ur c’hoari-gerioù n’omp ket evit treiñ e brezhoneg) gant ar c’hevezerezh a oa etre Ouest-Éclair, eus an tu katolik frankizour, a denne forzh skouerennoù (200 000 e 1915), ha L’Ouest-Journal en em lakae diouzh an tu araokour etre 1931 ha 1936.
Car plaisanter sur l’actualité rennaise et l’exprimer en jeux de mots sont les  ressorts du succès des chansonniers.
Rak c’hoarzhin diwar an nevezentioù e Roazhon hag e lavaret gant c’hoarioù-gerioù an hini a rae d’ar soniawourien ober berzh.
Au début du siècle, Paulus qui aime se qualifier de « deuxième du nom » s’affiche comme artiste, chanteur, mandoliniste et j’menfichiste ». 
E penn kentañ ar c’hantved ec’h embanne Paulus, a blije dezhañ ober « Paulus an eil » anezhañ e-unan, bezañ « arzour, kaner, mandolinenner ha chafoutreer ».
A Rennes, entre les deux guerres, un groupe d’amis prend le nom de « chansonniers de la butte du Champ de Mars », s’inspirant de la Butte Montmartre à Paris, où existent alors de nombreux cabarets. 
E Roazhon, etre an daou vrezel, e kemeras ur strollad mignoned an anv « Soniawourien Tuchenn Veurzh » diwar skouer La Butte Montmartre e Pariz, lec’h ma oa kalz kabaredoù d’ar poent-se.
Situation enviable, à partir de 1930, ils produisent une émission de radio toutes les deux semaines à Radio-Rennes PTT, qui siège dans les étages du Palais du commerce (aujourd’hui la poste centrale). 
N’ae ket re fall o jeu rak azalek 1930 e kinnigent un abadenn bep eil sizhun war Radio-Roazhon PTT, a oa staliet en estajoù Palez ar c’henwerzh (ar post-kreiz hiziv).
Ainsi, bénéficiant d’une certaine audience, Zimmer (Julien Tanguy), Jean Marc (Henry Vacher, pharmacien), Yves Henry (journaliste), Mervyl (Jacques Ory), puis Monastique (Georges Lemoine), Jeanne Rauch, Germaine Chevalier se font les chantres d’une atmosphère de joyeuses moqueries. 
Gant kalzik a dud neuze e veze selaouet Zimmer (Julien Tanguy), Jean Marc (Henry Vacher, apotiker), Yves Henry (kazetenner), Mervyl (Jacques Ory), ha goude-se Monastique (Georges Lemoine), Jeanne Rauch, Germaine Chevalier a ziskouez ur spered goapaus laouen.
Mais ils épargnent avec soin la religion et veillent à ne pas grossir le trait comme l’écrit L’Ouest-Éclair en 1938 : «  ils n’usent  que d’une pointe de satire locale et d’une pincée de sel gaulois ».
Teuler evezh avat da chom hep ober goap ouzh ar relijion ha diwall da vezañ re c’hros a raent, evel ma oa skrivet en Ouest-Éclair e 1938 : « ne reont nemet gant un ivinad flemmgan eus ar vro hag ur meudad bourderezh ».
Fondeuse-composeuse linotype
Teuzerez-aozerez linennlizherenniñ
Très proche de celles utilisées à l’Ouest-Éclair, cette imposante machine était en fonction à l’imprimerie Raynard à La Guerche-de-Bretagne. 
Implijet e veze ar pezh mell mekanik-mañ, a zo heñvel a-walc’h ouzh ar re a veze gant Ouest-Éclair, en ti-moullañ Raynard e Gwerc’h-Breizh.
Elle servait à composer au plomb les caractères des textes imprimés. 
Ganti e veze aozet arouezennoù plom an testennoù da voullañ.
Le linotypiste organisait l’ordre des lettres au moyen du clavier.
Al linennlizherenner a urzhie al lizherennoù gant ar c’hlavier.
La linotype est une des machines-symboles des anciens procédés de fabrication des journaux et des livres.
Bez’ eo al linennlizherennerez unan eus ar mekanikoù arouezel eus an doareoù kozh da stummañ ar c’hazetennoù hag al levrioù.
Les typographes qui actionnaient ces machines sont longtemps une aristocratie ouvrière.
E-pad pell e veze sellet al lizherennerien a rae gant ar mekanikoù-se evel uhelidi e-keñver ar vicherourien all.
Recueil de chansons des Chansonniers de la Butte du Champs de Mars
Dastumad kanaouennoù gant Soniawourien Tuchenn Veurzh.
L’allure de la ville, sa propreté (Rennes-poubelle, ville de France),  la modernisation de ses équipements comme l’éclairage public... sont leurs sujets favoris. 
Plijout a rae dezho dreist-holl komz eus neuz ar gêr, daoust ha naet eo (Roazhon-boubellenn, ur gêr a Frañs), hec’h aveadurioù nevesaet evel ar goulaouiñ foran…
Ils s’en prennent aussi à l’envi aux personnalités locales (l’architecte Leray, le directeur de l’asile de Saint-Méen…), quelquefois aussi à des comportements indélicats (les resquilleurs).
Mont a raent ivez a-heligentañ war dud anavezet ar c’hornad (an tisavour Leray, rener bredospital Sant-Meven…), a-wechoù ivez war dud dizonest (ar gorbinerien).
Les chansonniers de la Butte du Champs de Mars
Soniawourien Tuchenn Veurzh
Le cercle chansonnier rennais
Kelc’h soniawourien Roazhon
Après la Seconde Guerre, le cercle des chansonniers rennais renoue avec cette tradition : Pierre Berthelin, Marcelle Brault ( Marie-Sainte sur scène), Jean Péan, Yves Henry, Albert Thomas (Albert Mathos sur scène), Polo, Cyrille Gibart… restent eux aussi aux aguets de l’actualité locale qu’ils parodient en s’appliquant à composer des musiques originales, le domaine d’excellence de Pierre Soriot.
War-lerc’h an Eil Brezel-Bed e voe adlañset an hengoun-se gant kelc’h soniawourien Roazhon : Pierre Berthelin, Marcelle Brault (Mari-Santez he moranv war al leurenn), Jean Péan, Yves Henry, Albert Thomas (Albert Mathos e voranv war al leurenn), Polo, Cyrille Gibart… a chom war evezh eus keleier ar c’hornad abalamour d’ober al lu ganto en ur glask sevel tonioù nevez, ar pezh a oar Pierre Soriot ober mat-tre.
Femmes en prison (1940-1945)
Merc’hed en toull-bac’h (1940-1945)
Des chansons d’humeur et des dénonciations.
Kanaouennoù imoriñ hag evit sevel o mouezh.
S’il est un lieu où l’on imagine avec peine qu’on y entonne des chansons, c’est bien la prison. 
Bez’ ez eus ul lec’h a vez poan o soñjal e vez kanet ennañ : an toull-bac’h an hini eo.
Pourtant, pendant la Seconde Guerre mondiale, la prison départementale Jacques-Cartier a été le lieu d’incarcération des opposants à l’occupation allemande ou au régime de Vichy. 
Koulskoude, e-kerzh an Eil Brezel-Bed, e veze toullbac’het ar re a save enep ac’huberezh an Alamaned pe renad Vichy e-barzh ar prizon departamant Jakez-Karter.
Y étaient internés résistants et patriotes de tout le département d’Ille-et-Vilaine accusés de propagande antiallemande.
Eno e veze serret rezistanted ha patrioted eus an Il-ha-Gwilen a-bezh hag a veze tamallet da vezañ graet propaganda enep an Alamaned.
Originaire de Bourg des Comptes, arrêtée pour avoir porté une croix de Lorraine, Madame Maulion a passé deux mois en prison. 
Abalamour m’he doa douget ur groaz a Loren eo chomet an itron Maulion, ganet e Gwikomm, daou viz er prizon.
Elle y  a composé près de dix chansons sur des airs connus « Il était une bergère », « La Paimpolaise », « Tout va très bien… ». 
Eno he deus savet tost da zek kanaouenn war donioù anavezet evel « Il était une bergère », « La Paimpolaise », « Tout va très bien »…
Elle cite tour à tour le gardien Konrad, des détenues condamnées pour avoir brodé l’insolent « v » de la victoire (Marie Dugas) ou pour avoir porté secours à des réfugiés (Madame Janvier)… 
Menegiñ a ra tro-ha-tro ar gward Konrad, prizoniadezed kondaonet abalamour m’o deus gwriet lizherenn « v » an trec’h en un doare dichek (Marie Dugas) pe sikouret repuidi (an itron Janvier)…
Originaire de Saint-Servan, Suzanne Josse a été internée à Jacques Cartier  à deux reprises entre 1941 et 1942 ainsi qu’au Camp des nomades (actuel quartier Marguerite) pour avoir porté elle aussi la croix de Lorraine, et pour avoir participé à diverses manifestations dont celle de l’enterrement solennel du premier aviateur anglais tombé à Saint Malo en  mai 1942.
Toullbac’het e oa bet Suzanne Josse, ganet e Sant-Servan, div wech e Jakez-Karter etre 1941 ha 1942 hag e Kamp ar Gantreidi (bremañ ar c’hazarn Marc’harid) abalamour m’he doa douget ar groaz a Loren hi ivez, ha kemeret perzh e meur a vanifestadeg, en o mesk obidoù an nijer saoz kentañ bet lazhet e Sant-Maloù e miz Mae 1942, a voe lidet war an ton bras.
Dans le journal intime qu’elle a rédigé dans les cellules de « La tour pointue » aussi appelé « Hôtel des grilles », elle dénonce les autorités françaises de Vichy, mais exprime surtout une grande fraternité entre détenus.
En he deizlevr prevez he deus skrivet pa oa e kelligoù an « Tour Begek » a veze graet « Ostel ar C’haelioù » anezhañ ivez, e sav he mouezh enep pennadurezhioù Vichy, hag e tiskouez dreist-holl pegen bras e oa ar vreudeuriezh etre ar brizonidi.
Journaux intimes rédigés par Suzanne Josse
Deizlevrioù prevez skrivet gant Suzanne Josse
Prison jacques Cartier, 1941-1942
Toull-bac’h Jakez-Karter, 1941-1942
Ces carnets rédigés au jour le jour sont un témoignage inédit sur la vie quotidienne à la  prison Jacques-Cartier, baptisée « Tour pointue » ou « Hôtel des grilles ». 
Mont a ra ar c’harnedoù-se, bet skrivet a zeiz da zeiz, d’ober un testeni dibar war ar vuhez pemdez er prizon Jakez-Karter, a veze graet an « Tour Begek » pe « Ostel ar C’haelioù » anezhañ.
Ils soulignent aussi les fraternités qui s’y manifestent entre détenues. 
Diskouez a reont splann e oa breudeuriezh vras etre ar prizoniadezed.
Si ces chansons comportent des messages patriotiques et des dénonciations, elles n’en sont pas moins l’expression d’une grande joie de vivre.
Ar c’hanaouennoù-se, ha pa’z eus enno kemennadennoù brogarour hag evit sevel o mouezh, a ziskouez splann o c’hoant da vevañ.
Quelques chansons écrites en prison ont été éditées après guerre sous le titre « Trois succès de la Libération ». 
War-lerc’h ar brezel ez eus bet embannet un toullad kanaouennoù bet skrivet en toull-bac’h dindan an titl « Tri zon brudet eus mare an Dieubidigezh ».
Fervents comédiens et chanteurs amateurs, monsieur et madame Josse les inscriront à leur répertoire de scène peu de temps après la Libération.
Kanet e voent war al leurennoù nebeut amzer goude an Dieubidigezh gant an aotrou hag an itron Josse, anezho aktorien entanet ha kanerien a-youl vat.
Bracelet ayant appartenu à Suzanne Josse
Un dro-vrec’h bet da Suzanne Josse
C’est notamment le port de ce bracelet orné de croix de Lorraine qui a conduit Suzanne Josse à la prison Jacques-Cartier.
An dro-vrec’h-mañ, ar groaz a Loren warni, an hini a voe pennkaoz ma oa bet kaset Suzanne Josse d’ar prizon Jakez-Karter.
Cet ensemble de « cuisine - camping » était utilisé par Suzanne et Francis Josse à chacune de leur incarcération, afin de pouvoir manger chaud en cellule.
An avead « keginañ er-maez »-mañ a veze implijet gant Suzanne ha Francis Josse bep taol ma vezent kaset d’an toull-bac’h, dezho da zebriñ traoù tomm en o c’helligoù.
Ces photographies ont été prises lors de l’incarcération de Suzanne et Francis Josse au camp des nomades en 1942, situé à l’emplacement de l’actuelle caserne Marguerite. 
Tennet e oa bet ar skeudennoù-mañ pa voe serret Suzanne ha Francis Josse e 1942 e Kamp ar Gantreidi, lec’h m’emañ bremañ ar c’hazarn Marc’harid.
D’après les écrits de Suzanne, les conditions de détention y étaient beaucoup plus difficiles qu’à la prison Jacques-Cartier.
Diouzh ma skrive Suzanne e oa kalz startoc’h stad ar brizonidi eno eget e Jakez-Karter.
Les chansons de conscrits
Ar c’hanaouennoù koñskried
Tout est fait à Rennes pour que l’on entende des chants de conscrits, ces jeunes gens recrutés par l’armée qui se rassemblent et exultent avant leur incorporation.
Pep tra a vez graet e Roazhon abalamour d’an holl da glevet kanaouennoù koñskried, anezho re yaouank tutaet gant an arme hag en em vod, birvilh bras enno, a-raok mont e-barzh da vat.
La ville est le nœud ferroviaire des lignes Paris-Brest, Rennes-Saint-Malo, Rennes-Redon, autant de villes d’où peuvent provenir les conscrits qui partent dans la caserne où l’autorité militaire les a affectés.
E Roazhon e kej al linennoù hent-houarn Pariz-Brest, Roazhon-Sant-Maloù, Roazhon-Redon. Degouezhout a rae da galz koñskried neuze tremen dre eno da vont betek ar c’hazarnioù ma vezent kaset gant pennadurezhioù an arme.
Elle est aussi un chef lieu de région militaire qui, outre l’arsenal, entretient de nombreuses garnisons: en 1890, on y compte 5 000 militaires pour une population de 70 000 personnes.
E penn ur rannvro vilourel emañ ar gêr ivez, enni an arsanailh hag ur bern gwarnizonoù ouzhpenn : e 1890 e oa 5 000 soudard diwar 70 000 a annezidi.
Les conseils de révision y ont lieu
Eno e tremened dirak ar c’huzul-enroll.
Dans les villages environnants, comme à Rennes, la liberté et la licence que procure le statut de conscrit – qui ne dure que quelques jours, voire quelques heures – se manifeste par des chansons et des « tournées » qui rassemblent les jeunes âgés de 20 ans au moment du conseil de révision. 
Gant o statud ispisial – na bade nemet un toullad devezhioù pe un toullad eurioù zoken – e c’halle ar goñskried, bodad ar baotred a oa 20 vloaz da goulz ar c’huzul-enroll, ren ur vuhez frank ha diroll, digarez da ganañ ha d’ober « troiadoù » e Roazhon pe er c’hêriadennoù tro-war-dro.
Le cérémonial consiste à l’origine à aller rendre visite aux filles du même âge. 
Gwechall e kustument mont da welet ar merc’hed en oad ganto.
Plus récemment, il se limitait à faire un cortège où les conscrits entonnaient des chants de marche.
Er mareoù diwezhañ ne rae ar goñskried nemet kanañ tonioù-bale en un ambrougadeg.
Si leurs chants sont dominés par des plaintes sentimentales, soulignant la crainte  de l’éloignement de l’aimée, beaucoup expriment les enjeux militaires et stratégiques du moment.
Daoust ma kaver klemmoù trivliadel dreist-holl en o c’hanaouennoù, kaoz ganto eus an aon da vezañ pell eus o muiañ-karet, e vez forzhik anv enno ivez eus an dalc’hoù a-fed an arme pe ar strategiezh er mare ma oant bet savet.
Mais défiler en chantant ne suffit pas ; chacun entend se distinguer en arborant au chapeau un numéro (celui de la classe) ou portant des rubans qu’ils trouvaient facilement chez les commerçants locaux.
Met dibunañ en ur ganañ n’eo ket trawalc’h ; fellout a ra da pep hini difediñ o lakaat un niverenn (hini e vloavezhiad) ouzh e dok pe o tougen seizennoù a gavent aes er stalioù war al lec’h.
Souvent appelés « cris », plutôt que chants, les airs entendus dans les rues sont des appels de « petits métiers ».
Graet e vez alies « hopadennoù », kentoc’h eget kanaouennoù, eus an tonioù a veze klevet er straedoù hag a oa galvadennoù « micherioù bihan ».
Ils correspondent à des codes précis.
Doujañ a raent da reolennoù strizh.
Le mode est haut, déchirant et répétitif ; il faut se faire entendre.
Uhel eo ar moz, skrijus ha randonus ; dav eo bezañ klevet.
Les voix sont perçantes ; il faut qu’elles s’élèvent jusqu’aux étages. 
Skiltr eo ar mouezhioù : dav eo dezho sevel betek an estajoù uhelañ.
Ces tonalités sont blâmées par les propriétaires des immeubles qui se plaignent de la « cacophonie incompréhensible » des rues pourtant parfaitement comprise par leurs domestiques dont l’oreille est exercée. 
Klemm a ra perc’henned ar c’hendioù diwar-benn an tonegezhioù-se, ha kareziñ an « dodion digomprenus » a vez komprenet koulskoude gant o mevelien erru kustum o skouarn.
« Qui veut des allumettes ? 
« Piv ’n do chimik ?
Un sou et deux sous la bouét…te ».
Ur gwenneg ha daou wenneg ar voestig ! ».
Marchands de chiffons appelés « pillotoux » en Haute-Bretagne
Pilhaouaerien, a veze graet « pillotoux » anezho e Breizh-Uhel
« Marchand d’chiffons ! 
« Marc’hadour pilhoù !
« Voilà l’raccommodeur de faïence et de porcelaine…. »
« Set’ amañ ar c’hrafer feilhañs ha porselen… »
Rémouleurs aussi appelés repasseurs
Breolimerien, a veze graet lemmerien anezho ivez
« Voilà, le rémouleur ! 
« Setu ar breolimer !
Donnez-lui z’à  r’paser couteaux, ciseaux… ». 
Roit kontilli, sizailhoù dezhañ da lemmañ… ».
Un rémouleur siégeait Place Sainte-Anne auprès du chantier de l’église Saint-Aubin vers 1895 et aiguisait les couteaux des bouchers de la halle.
E plasenn Santez-Anna e-tro 1895, e-kichen chanter iliz Sant-Albin, e oa ur breolimer hag a rae war-dro lemmañ kontilli kigerien ar c’hoc’hu.
Les dames de la halle au poisson… 
Maouezed koc’hu ar pesked.
Tous les vendredis, celles-ci sortaient de la vieille poissonnerie de la Place Sainte- Anne, parcouraient les rues, le panier sous le bras :
Bep gwener e teuent e-maez peskerezh kozh ar c’hoc’hu, plasenn Santez-Anna, da vont dre ar straedoù, o fanerad pesked dindan o c’hazel :
« Il arriv’, il arriv’, il arriv’ le maq’reau… »
« Erru eo ; erru eo, erru eo ar brizhilli … »
Mais aussi les marchands de craquelins, de beignets aux pommes, les ramoneurs de cheminées aussi appelés les « petites hirondelles d’hiver »…
Memes tra evit a sell ar varc’hadourien krakilinennoù, bignez avaloù, ar skarzherien-siminalioù a veze graet « gwennilied bihan ar goañv » anezho…
À Rennes, ces chants de rue ont été étudiés par Marie Droüard (1887-1966) qui en a dressé un répertoire de partitions pour le compte du musée des arts et traditions populaires à Paris.
Studiet eo bet kanaouennoù-straed Roazhon gant Marie Droüard (1887-1966) he deus savet ur roll skridoù-sonerezh evit mirdi an arzoù ha hengounioù pobl e Pariz.
Utilisées à Rennes, 19e siècle
Implijet e Roazhon, 19vet kantved
Primes obtenues par Jean-Pierre Souës, dit Brunoz
Arc’hoproù bet roet da Jean-Pierre Souës, a veze graet Brunoz anezhañ
Rennes, vers 1894
Roazhon, war-dro 1894
Aussi modestes soient-ils, les « petits métiers » n’en sont pas moins soumis à des autorisations officielles. 
Ha pa c’halle ar « micherioù bihan » bezañ dister e oa ret kaout aotreoù ofisiel memes tra.
Par exemple, les porteurs d’eau devaient aussi intervenir  lors des incendies, avec leur tonne à eau, moyennant paiement de primes dont ce tableau fait état pour chaque sinistre ; P1 , J.P Souëz est le premier arrivé sur un incendie, prime de 12F ; P2, second arrivé, prime de 6F.
Rankout a rae an dougerien-dour, da skouer, dont da skoazellañ gant o botennadoù dour pa veze un tangwall, gant ma veze roet dezho arc’hoproù hag a zo ur renabl anezho diouzh pep degouezh en daolenn-mañ ; P1, J.P. Souëz eo an hini kentañ oc’h en em gavout lec’h m’emañ an tan, diwar-se un arc’hopr a 12 lur ; P2, erruet an eil, diwar-se un arc’hopr a 6 lur.
En 1878, la ville compte 12 porteurs d’eau qui officieront jusqu’à l’installation du réseau d’eau potable de rue en 1883 et 10 ans encore pour porter l’eau aux étages. 
E 1878 e oa 12 douger-dour e Roazhon hag a zalc’has da labourat betek 1883, pa voe staliet ar rouedad dasparzhañ dour er straedoù. E-pad 10 vloaz avat e kasjont an dour d’an estajoù c’hoazh.
Outre leur cri, les porteurs d’eau sont reconnaissables à leur barrique tractée, contenant 600 l d’eau, approvisionnée depuis des points d’eau dispersées dans Rennes (Beauvallon, Gros Malhon…). 
Estreget dre o hopadennoù e vezent anavezet dre o zonelladoù stlejet, 600 l dour enno, a gerc’haent da savioù-dour strewet e Roazhon (Beauvallon, Gourmalon…).
Ils transportent l’eau dans les étages au moyen de buires, vases métalliques contenant 18 l d’eau.
Kas a raent an dour betek an estajoù gant potevioù hag a zo listri houarn 18 l dour enno.
Lanternes d’éclairage public
Leternioù goulaouiñ foran
Les lanternes à huile présentées ici sont utilisées à Rennes de 1793 à 1838, date à laquelle on choisit l’éclairage au gaz. 
Implijet e oa bet al leternioù-eoul-mañ e Roazhon eus 1793 betek 1838, pa voe dibabet goulaouiñ dre ar gaz.
Les derniers porteurs d’eau de Rennes
An dougerien-dour diwezhañ e Roazhon
Rennes, fin 19e siècle
Roazhon, fin an 19vet kantved
Jean-Pierre Souës est ici à droite.
Emañ Jean-Pierre Souës war an tu dehou.
Voiturette d’épicier ambulant
Gweturig un ispiser-red
Cette voiturette était utilisée à Rennes par le « père Carré », pour livrer ses clients, à la fin du 19e siècle.
Gant ar weturig-mañ e kase an « tad Carré » pourvezioù d’e bratikoù e fin an 19vet kantved.
Jean Leperdit (1752-1823), ancien maire de Rennes (1793-1795)
Jean Leperdit (1752-1823), bet maer Roazhon (1793-1795)
Moulage de la statue datée de 1892, place du Champ Jacquet..
Moullet e voe an delwenn e 1892, plasenn Maez Jacquet.
Collection : Archives municipales. Rennes
Dastumad : Dielloù kêr. Roazhon
Le tailleur J. Leperdit, le seul maire de Rennes à avoir une statue publique (bien qu’il n’ait été maire que deux ans pendant la révolution française) tient sa renommée de sa modération.
N’eus nemet ur maer e Roazhon hag a zo graet un delwenn ofisiel anezhañ, J. Leperdit, kemener eus e vicher : daoust ma ne voe maer nemet daou vloaz e-kerzh an Dispac’h, ez eus chomet brud vat war e anv abalamour ma oa un den reizh.
La scène décrite par Emile Souvestre dans La Revue des deux mondes en 1838 a donné naissance à la légende  du personnage : Leperdit est représenté déchirant la liste dressée par Carrier de 23 rennais devant être exécutés. 
Diwar ar pezh a voe taolennet gant Emile Souvestre war La Revue des deux mondes e 1838 eo ganet ar vojenn diwar e benn : diskouez a reer Leperdit o fregañ ar roll savet gant Carrier ma oa merket anvioù 23 Roazhonad hag a oa da vezañ kaset d’ar marv.
En réalité, quand Leperdit devient maire de Rennes Carrier est  retourné à Paris.
E gwirionez e oa distroet Carrier da Bariz pa’z eas Leperdit da vaer Roazhon.
Pour le centenaire de la Révolution, sa légende ayant  fait de lui un héros, la ville de Rennes décide de lui faire construire une statue confiée au sculpteur Dolivet en été 1892. 
Kement ha lidañ kantvet deiz-ha-bloaz an Dispac’h e tivizas kêr Roazhon, peogwir e oa deuet Leperdit da haroz hervez ar vojenn, sevel un delwenn anezhañ hag a voe graet en hañv 1892 gant ar c’hizeller Dolivet.
De grandes fêtes sont données à l’occasion de son inauguration, le 22 septembre.
Aozet e voe gouelioù bras da-geñver al lid-se d’an 22 a viz Gwengolo.
« Une nuit au Jardin des Plantes »
« Un nozvezh e Liorzh ar Plant »
Photographie anonyme d’un spectacle des chansonniers de la Butte du Champ de Mars en 1933, intitulé « Une nuit au Jardin des Plantes». 
Ul luc’hskeudenn dizanv eus un arvest e 1933 gant soniawourien Tosenn Veurzh, « Un nozvezh e Liorzh ar Plant » e anv.
Dans cette fiction humoristique, les artistes incarnent des statues de célébrités locales ou régionales qui se plaignent d’être victimes des plaisanteries des noctambules et menacent de ne pas reprendre leur place sur leur socle.
En istor fentus-mañ ez eo pep c’hoarier delwenn un den brudet eus ar c’hornad hag a zo o klemm diwar-benn farsadennoù ar rederien-noz, ha gant-se e kinnigont pas pignat war o sichenn en-dro.
On reconnaît la gestuelle de la statue de Leperdit.
Anavezout a rerr amañ geizoù delwenn Leperdit.
Dessin Lotti. 1925
Treset gant Lotti. 1925
Cette publicité pour le magasin d’instruments de musique « Bossard-Bonnel » représente un Pierrot, les bras chargés d’instruments, enjambant un piano.  
Taolenniñ a ra an dresadenn-mañ, graet evit brudañ ar stal binvioù sonerezh « Bossard-Bonnel », ur Pierrot, binvioù sonerezh a-leizh etre e zivrec’h, hag a zo o tremen dreist ur piano.
La présence de nombreux instruments et le slogan mettent en avant les raisons qui ont conduit des générations de rennais dans ce magasin, qui en outre éditait des partitions et des feuilles volantes.
Pouezañ a ra ar binvioù sonerezh niverus hag al lugan war an abegoù o deus lakaet rummadoù Roazhoniz da vont d’ar stal-se a embanne skridoù sonerezh ha follennoù-nij ouzhpenn.
Paroles de Jules Heurtel, musique de L. Brunaux, éditions Bossard-Bonnel
Komzoù gant Jules Heurtel, sonerezh gant L. Brunaux, embannet gant Bossard-Bonnel
Carte postale publicitaire Maison Bossard-Bonnel
Kartenn-bost vruderezh Stal Bossard-Bonnel
Rennes, vers 1900-1910
Roazhon, war-dro 1900-1910
La maison Bossard-Bonnel vendait mais réparait également les instruments de musique, comme nous le montre cette vue d’atelier.
Estreget gwerzhañ e rae ar stal Bossard-Bonnel war-dro dresañ ar binvioù sonerezh ivez, evel ma weler amañ gant skeudenn un atalier.
Peut-on chanter sans aimer chanter ?
Daoust ha gallout a ra an den kanañ paneve e plij dezhañ kanañ ?
Et aimer chanter à Rennes, comment cela se manifeste t-il ?
Ha petra a dalvez, resis, karet kanañ e Roazhon ?
Paradoxe, aimer chanter, souvent c’est écrire. C’est consigner affectueusement des chansons dans un cahier et y adjoindre à la main une ornementation. 
Fentusat tra, karet kanañ a dalvez alies skrivañ, notenniñ en un doare karantezus kanaouennoù en ur c’haier ha fichañ anezho gant an dorn.
Ce cahier n’est-il pas lui même un choix d’airs aimés ?
Daoust ha n’eo ket ar c’haier e-unan un dibab tonioù karet ?
Et quelquefois, n’est-il pas offert et dédicacé à un être cher ?
Ha ne vez ket profet ha dediet, a-wechoù, d’unan bennak a garer ?
Aimer chanter, c’est aussi donner de la voix, participer à des répétitions et des représentations de chorales ou encore faire de la chanson ou de la musique un métier. 
Bezañ plijet o kanañ zo ivez teuler e vouezh, kemer perzh e pleustradegoù hag abadennoù lazoù-kanañ, pe bevañ diwar ar c’han pe ar sonerezh.
Les bals sont des occasions d’exception et les musiciens de bal étaient célèbres à Rennes : ainsi Pierre Soriot dans les années 1930, ainsi après guerre Michel Renimel - qui collectionna parallèlement avec ferveur partitions et feuilles volantes de chansons populaires 
Digarezioù kaer ha dibar eo ar balioù ha brudet e oa sonerien ar balioù e Roazhon, evel Pierre Soriot er bloavezhioù 1930 pe, goude ar brezel, Michel Renimel a zastumas, birvilh ennañ, skridoù-sonerezh ha, war un dro, follennoù-nij kanaouennoù pobl warno.
Michel Renimel (1924 – 2009) est un collectionneur à la vie mouvementée : résistant pendant la guerre, il se fait ensuite connaître grâce à l’orchestre qu’il monte avec son frère Paul, avec lequel il animera de nombreux bals jusqu’au début des années 60, notamment dans la salle de l’Arsenal à Rennes. 
Un daspugner lusk-dilusk e vuhez e oa Michel Renimel (1924-2009) : goude bezañ bet rezistant e-pad ar brezel e tapas un tamm brud gant al laz-seniñ en doa savet asambles gant e vreur Paul. Seniñ a rejont en ur bern balioù betek penn kentañ ar bloavezhioù 60, dreist-holl e sal an Arsanailh e Roazhon.
Il reprend ensuite son métier de typographe tout en continuant à faire de la musique en amateur. 
Goude-se ec’h adstagas gant e vicher lizherenner en ur zelc’her da seniñ a-youl vat.
Il s’adonne également à sa grande passion, celle de collectionner des documents manuscrits, affiches et partitions anciennes, qu’il exposera à plusieurs reprises et auxquels il consacra deux ouvrages.
En em lakaat a reas ivez d’ober ar pezh a blije dezhañ dreist pep tra : dastum dielloù dornskrivet, skritelloù ha skridoù-sonerezh kozh. Aozañ meur a ziskouezadeg ha skrivañ daou levr a reas war ar sujed-se.
Les carnets de chansons, un sujet de collection : le fonds de Michel Renimel (1924-2009).
Ar c’harnedoù kanaouennoù, danvez un dastumad : dalc’had Michel Renimel (1924-2009).
Ces sept carnets de chansons datent de la première moitié du XXe siècle. 
Eus hanterenn gentañ an XXvet kantved eo ar seizh karned-mañ.
Le soin avec lequel les chansons sont reportées et illustrées montre la dimension sentimentale, qu’ils avaient pour leurs propriétaires. 
Adskrivet ha skeudennaouet eo ar c’hanaouennoù gant aket, ar pezh a ziskouez pegen tost e oant da galon an dud.
Recueil de chansons du « Sillon », rédigé par J. Lebreton en 1906. 
Torkad kanaouennoù « An Erv », skrivet gant J. Lebreton e 1906.
Chaque chanson est accompagnée de sa partition. 
Da-heul pep kanaouenn emañ ar skrid-sonerezh.
La plupart sont dédiées à des membres éminents du mouvement du Sillon, mouvement catholique créé par Marc Sangnier à la fin du XIXe siècle qui militait en faveur de la démocratie et de la paix sociale, diffusant ses idées à travers la revue du même nom. 
Dediet eo an darn vrasañ anezho da izili a bouez eus emsav An Erv, un emsav katolik krouet gant Marc Sangnier e fin an XIXvet kantved hag a stourme evit an demokratelezh hag ar peoc’h sokial, hag a embanne e soñjoù e-barzh ur gazetenn dezhi ar memes anv.
Il s’adressait principalement aux jeunes et aux ouvriers, et sera dissout en 1910 après une condamnation pontificale l’accusant d’affirmer l’autorité des chrétiens sur l’Église et non celle du pape et des évêques. 
Graet e oa dreist-holl evit ar re yaouank hag ar vicherourien. Divodet e voe e 1910 goude bezañ bet kondaonet gant ar Pab a damalle anezhañ da lavaret edo an Iliz e dalc’h ar gristenien ha neket e hini ar Pab hag an eskibien.
Emmanuel Dégrées du Lou et l’Abbé Trochu, fondateurs de L’Ouest Eclair, ont fait partie de ce mouvement.
En emsav-se e oa bet Emmanuel Dégrées du Lou hag an Aotrou Trochu a voe savet Ouest-Éclair ganto.
Carnet rédigé à Rennes en 1914 
Ur c’harned skrivet e Roazhon e 1914
Il contient des romances, mais également quelques chants militaires, ainsi que des devinettes et jeux de mots. 
Ennañ ez eus kanaouennoù karantez hag ivez un toullad re soudarded, divinadelloù ha c’hoarioù-gerioù.
On y trouve quelques illustrations. 
Un toullad skeudennoù a gaver ivez.
Carnet de chansons  été écrit par Louis Lazalet en 1906, alors qu’il appartenait au 3e régiment de Zouaves, basé en Afrique du Nord. 
Ur c’harned kanaouennoù bet skrivet gant Louis Lazalet e 1906, pa oa en trede rejimant Zouaved e Norzh Afrika.
Il contient des chansons d’amour, quelquefois polissonnes, accompagnées d’une trentaine d’illustrations grivoises, colorées à l’aquarelle. 
Ennañ e kaver kanaouennoù karantez, gadal a-wechoù, un tregont tresadenn lik dourlivet d’o heul.
Il s’agit d’un recueil des chansons que Louis Lazalet a pu entendre ou apprendre pendant qu’il était militaire. 
Moarvat int kanaouennoù bet klevet pe desket gant Louis Lazalet pa oa soudard.
Carnet vraisemblablement rédigé par un militaire lorrain (la couverture indique « Collège de la Malgrange – Nancy »). 
Ur c’harned bet skrivet gant ur soudard eus Loren sur a-walc’h (war ar golo eo merket « Collège de la Malgrange – Nancy »).
Il contient des chansons d’amour, mais également des chants patriotiques ayant pour thème l’Alsace et la Lorraine, ce qui permet de dater ce carnet du début du XXe siècle. 
Kanaouennoù karantez a gaver ennañ, hag ivez kanennoù brogar diwar-benn Elzas ha Loren, ar pezh a ra deomp gouzout ez eo ar c’harned-mañ eus penn kentañ an XXvet kantved.
Les titres des chansons sont souvent mis en couleurs et quelques fois illustrés.
Lakaet eo bet an titloù e liv meur a wech ha skeudennaouet int a-wechoù.
Carnet de chansons- 1909
Ur c’harned kanaouennoù – 1909
Ecrit « à la caserne «  par un soldat, il est dédié à Mademoiselle Adrienne Lunglas. 
Skrivet « er c’hazarn » gant ur soudard ha dediet d’an dimezell Adrienne Lunglas.
Les chansons qu’il contient sont des romances, quelque fois tirées d’opérettes. 
Kanaouennoù karantez a gaver ennañ, darn anezho tennet eus operetennoù.
A chaque chanson est associée sa partition, ainsi que pour certaines le nom du compositeur et du parolier. 
Evit pep kanaouenn emañ ar skrid-sonerezh da-heul, hag ivez anvioù ar sonaozour hag ar saver komzoù evit lod anezho.
Les titres des chansons sont mis en couleurs et illustrés. 
An titloù zo lakaet e liv ha skeudennaouet.
Cet exemple montre que le carnet de chanson peut également servir de cadeau.
Gant ar skouer-mañ e weler e c’halled profañ karnedoù kanaouennoù.
Couverture d’un carnet de chanson illustrée d’un cœur.
Golo ur c’harned kanaouennoù, ur galon treset warnañ.
Il contient surtout des romances, dont les titres sont calligraphiés à l’encre noire. On n’y trouve aucun indice sur l’identité de l’auteur.
Kanaouennoù karantez zo ennañ dreist-holl, kaerskrivet eo an titloù e liv du.
N’eus netra da reiñ deomp da c’houzout gant piv eo bet skrivet.
Carnet a été rédigé par une femme, Juliette Incamps.- années 1930
Ur c’harned bet skrivet gant ur plac’h, Juliette Incamps – bloavezhioù 1930
Il contient une vingtaine de chansons, ainsi que quelques illustrations. 
Ennañ e kaver un ugent kanaouenn bennak hag un toullad skeudennoù.
La plupart des chansons sont des grands succès de Vincent Scotto. 
An darn vrasañ eus ar c’hanaouennoù zo reoù brudet-tre savet gant Vincent Scotto.
Carnet rédigé par Joseph Bellême à partir de 1905. Joseph Bellême était employé à l’arsenal de Rennes.
Ur c’harned bet skrivet azalek 1905 gant Joseph Bellême, a oa o labourat en arsanailh Roazhon.
Chansons de grand-mères
Kanaouennoù mammoù-kozh
À la fin du 19e siècle et au début du 20e, Angélina Duplessix recueille des chansons entendues dans la région ou au sein même de sa famille. 
E fin an 19vet kantved hag e penn kentañ an 20vet e tastum Angélina Duplessix kanaouennoù he doa klevet er vro pe gant tud he familh zoken.
Après son décès, son époux calligraphie et fait relier ce beau livre, qui comporte une page de titre illustrée par Ernest Guérin.
War-lerc’h he marv eo he gwaz a adskriv brav hag a laka keinañ al levr kaer-mañ. Skeudennaouet eo pajenn an titl gant Ernest Guérin.
Les sociétés musicales rennaises
Ar c’hevredadoù sonerezh eus Roazhon
Enseigner le chant et théâtraliser la ville
Kelenn ar c’han hag ober d’ar gêr bezañ ul leurenn
Éduquer au chant et à la musique est une des idées-clés des républicains au pouvoir à la mairie de Rennes à partir de 1876. 
Reiñ deskadurezh war ar c’han hag ar sonerezh a oa unan eus mennozhioù pennañ ar republikaned a oa e penn Ti-kêr Roazhon azalek 1876.
Ils pensent avec conviction que « la musique et le chant surtout ont sur le cœur des hommes une action morale et civilisatrice ». 
Krediñ a raent start o doa « ar sonerezh hag ar c’han pergen ul levezon kenteliañ ha sevenaat war galon an dud ».
Aussi favorisent-ils les institutions musicales offrant aux milieux populaires un enseignement musical gratuit. 
Se zo kaoz e harpent an ensavadurioù a ginnige kelenn ar sonerezh da dud ar bobl kuit dezho a baeañ.
Dès 1855, la « Musique municipale des Sapeurs-pompiers » rassemble les travailleurs appelés à Rennes par le développement industriel. 
Azalek 1855 e oa bodet al labourerien, sachet war-zu Roazhon gant lañs ar greanterezh, e-barzh « Laz-seniñ kêr ar saperien-bomperien ».
Mais, la haute société rennaise est loin de marcher au même pas et c’est le « Choral rennais » qui à partir de 1880 recrute chanteurs et instrumentistes au sein des milieux dirigeants. 
Met ne oa ket kement-se diouzh doare uhelidi Roazhon ha gant-se eo e-barzh ar « C’horal roazhonat » e kaved kanerien ha sonerien eus ar gevredigezh uhel azalek 1880.
Les patronages, l’Ecole Normale d’instituteurs, les Institutions religieuses (dont l’Institution Saint-Vincent), les collèges, l’Ecole normale, l’imprimerie Oberthür, les cheminots… ne sont pas en reste et disposent « d’harmonie ». 
Ar patronajoù, ar Skol-Vistri, ar c’helenndioù relijiel (ar C’helenndi Sant-Visant en o zouez), ar skolajoù, an ti-moullañ Oberthür, paotred an hent-houarn… a yeas da-heul hag a savas pep a laz-seniñ.
Avec ces sociétés musicales, le paysage sonore de la ville de Rennes a trouvé les acteurs nécessaires  aux processions, défilés et rassemblements que la population affectionne. 
Dre ar c’hevredadoù sonerezh-se e oa bet kavet, evit endro klevet kêr Roazhon, peadra da vagañ ar prosesionoù, an dibunadegoù hag ar bodadegoù a blije kement d’an dud.
Le kiosque à musique du Thabor est un des hauts lieux de leurs représentations.
Kiosk-sonerezh an Thabor a oa unan eus al lec’hioù pennañ ma veze dalc’het o abadennoù.
Les bannières accompagnent les chœurs dans leurs déplacements à Rennes aussi bien que dans les autres villes où ils se produisent.
Mont a rae ar bannieloù da-heul al lazoù-kanañ pa vezent o vont dre Roazhon pe betek ar c’hêrioù all m’o deze digarez da vezañ klevet.
Faites pour être vues et pour exprimer  les valeurs morales des ensembles vocaux, elles « exposent » également les médailles qu’ils gagnent lors des concours. 
Graet e oant evit bezañ gwelet hag embann ar soñjoù kentelius a vennent difenn, ha diskouez a raent ivez ar medalennoù o doa gounezet da-geñver kenstrivadegoù.
Bannière du Choral rennais 
Banniel ar C’horal roazhonat
L’activité du Choral rennais (1880-1902) repose sur des répétitions studieuses qui préparent de nombreuses représentations. 
Ober a rae ar C’horal roazhonat (1880-1902) dreist-holl war-dro pleustriñ gant aket abalamour da ginnig forzhik abadennoù.
En 1894, dix spectacles sont donnés parmi lesquelles la fête de la Rosière, celle de l’inauguration de la statue de Le Bastard, la fête du mail d’Onges… 
E 1894 e voe kinniget dek arvest, en o mesk gouel Plac’h he boked roz, dioueliadur delwenn Le Bastard, gouel Mailh Donez.
Sa présence régulière aux fêtes républicaines organisées par la municipalité rappelle le lien avec cette dernière.
Kemer a rae perzh ingal er gouelioù republikan a veze aozet gant an Ti-kêr, ar pezh a ziskouez e oa tost-tre an daou ensavadur an eil d’egile.
Bannière des Sapeurs Pompiers
Banniel ar Saperien-Bomperien
Financée par la générosité de Rennais amateurs de chœurs, cette bannière accompagnait chaque représentation. 
Kaset e veze ar banniel-mañ, arc’hantaouet gant Roazhoniz vrokus hag a blije ar c’horioù dezho, da-heul pep abadenn.
Elle ornait la scène où se produisaient musiciens et chanteurs, les accompagnant aussi à l’occasion de défilés.
Lakaet e veze da fichañ al leurenn ma tremene ar sonerien hag ar ganerien, ha diskouezet e veze en dibunadegoù.
Faite pour être vue et ainsi distinguer les sapeurs-pompiers des autres ensembles musicaux, la bannière est aussi l’occasion d’afficher ses valeurs morales.
Graet e oa evit bezañ gwelet abalamour da zifediñ ar saperien-bomperien dreist al lazoù-seniñ all, hag un digarez e oa dezho ivez d’embann o savboent war-fet ar vuhezegezh vat.
Insignes des sapeurs-pompiers : grande échelle, hache, grappin et grenade enflammée
Arouezioù ar saperien-bomperien : ur skeul vras, ur vouc’hal, ur grapinell hag ur c’hreunadenn entanet.
Insigne brodé à l’image d’abeilles autour d’une ruche. 
Un ardamez brodet da skeudenniñ gwenan tro-dro d’ur ruskenn.
Les abeilles symbolisent le travail accompli de manière discipliné et ordonné, à l’avenant de l’activité collective très ordonnées des abeilles.
Aroueziañ a reer e-giz-se al labour sevenet en un doare reizh ha kempenn, evel al labour a-stroll ha kempenn-mat a vez graet gant ar gwenan.
Médailles ornant le haut de la bannière. 
Medalennoù da fichañ penn-nec’h ar banniel.
Elles incarnent le succès de la formation musicale des sapeurs-pompiers lors des concours : Fougères (1881), Saint-Lô (1882), Saint-Malo (1885), Vannes (1883)…
Diskouez a reont en doa graet berzh strollad sonerezh ar saperien-bomperien da-geñver ar c’henstrivadegoù : Felger (1881), Sant-Lo (1882), Sant-Maloù (1885), Gwened (1883)…
Romances, intrigues et séduction
Kanaouennoù karantez, itrikoù ha lorberezh
Au sentiment de bien-être et de liberté que procure la pratique de la chanson à Rennes au 19° siècle, s’oppose longtemps la censure. 
Goude m’en em sante Roazhoniz an 19vet kantved en o bleud ha digabestr pa vezent o kanañ e oa ret dezho ober diouzh enebiezh ar c’hontrollerezh.
Quand elle l’invoque pas  l’idéologie politique ou religieuse, c’est au nom de la morale et des bonnes mœurs que la  police intervient.
Pa n’emelle ket ar polis war-zigarez ar soñjoù politikel pe relijiel, en grae en anv an urzh vat hag ar vuhezegezh vat.
En 1859, le préfet communique au maire de Rennes une liste des romances et de chansonnettes qu’il lui demande d’interdire dans les cafés-concerts ou dans les théâtres. 
E 1859 e c’houlennas ar prefed digant maer Roazhon difenn ouzh ar salioù kafe-sonadeg pe c’hoariva lakaat kanaouennoù ha sonigoù zo, a roe ur roll anezho da-heul, da dremen.
Il précise de plus qu’ « aucun ouvrage dramatique, aucune pièce, aucune romance ou chansonnette ne peut être joué, récité ou chanté en public, sans que le manuscrit ou l’exemplaire lithographié ou imprimé ait été approuvé à paris par le Ministre de l’Intérieur, ou dans les départements par le Préfet ».
Skrivañ a rae ouzhpenn « ne c’hall oberenn faltazi, pezh-c’hoari, kanaouenn karantez pe sonig ebet bezañ c’hoariet, dibunet pe kanet dirak an dud, anez d’an dornskrid, pe ar skouerenn maendreset pe moullet, bezañ bet aprouet gant Ministr an Diabarzh e Pariz, pe gant ar Prefed en departamantoù ».
En 1893, sur l’insistance des représentants syndicaux des artistes lyriques, le commissaire de police demande au maire d’interdire les chants à quête des cafés-concerts l’Alcazar (place du Champ-Jacquet) et Café de Paris (place du Palais). 
E 1893, da-heul aspedennoù gant kannaded sindikad an arzourien lourennek, e choulennas ar c’homiser polis digant ar maer difenn ouzh ar c’hafeoù-sonadegoù an Alcazar (plasenn Maez Jacquet) ha Café de Paris (plasenn Breujoù Breizh) kinnig kanaouennoù da gestal.
On leur reproche de laisser les femmes qui y chantent passer au milieu des consommateurs pour la quête, et de ne pas reprendre les clients qui prononcent des propos obscènes ou procèdent à des attouchements.
Tamall a raed anezho da lezel ar c’hanerezed da dremen e-mesk an dud evit kestal ha da chom hep respont d’ar pratikoù a veze komzoù hudur ganto pe a veze o tastornat anezho.
Invoquant la lutte contre la prostitution, les journaux professionnels dénonceront encore la « Traite des chanteuses » en… 1906.
War-zigarez stourm enep ar gastaouerezh en em savas ar c’hazetennoù micherel ouzh « Kenwerzh ar c’hanerezed » e… 1906 c’hoazh.
Bulletin de l’union syndicale des artistes lyriques
Kannadig unvaniezh sindikadel an arzourien lourennek
Cette publication professionnelle d’audience nationale relaie ici une campagne de sensibilisation lancée par un journal national, Le Matin, quelques mois auparavant, et par la chambre syndicale des artistes en… 1893. 
Adkemer a rae an embannadenn vicherel-mañ, anavezet e Frañs a-bezh, ur c’houlzad kelaouiñ lañset gant ar gazetenn vroadel Le Matin un toullad mizioù a-raok, ha gant kambr sindikadel an arzourien e… 1893.
Cette dénonciation de la mendicité est surtout celle de la prostitution, comme l’indique l’illustration de la Une.
En em sevel ouzh ar c’hestal amañ a dalvez dreist-holl en em sevel ouzh ar gastaouerezh, evel m’en diskouezer deomp gant ar skeudenn a zo war ar bajenn gentañ.
Mais à cette date, elle a plus de… 10 ans, ce qui en dit long sur  la force des usages des concerts à quête. 
Hogen d’ar mare-se e oa krog ar c’houlzad ouzhpenn… 10 vloaz a-raok. Peadra da grediñ neuze e oa diazezet mat ar sonadegoù lec’h ma veze kestet.
À Rennes, c’est à L’Alcazar, 25 Champ Jacquet, et au Café de Paris, place du palais, que déjà en 1893, le commissaire de police reproche de laisser les femmes chantant romances et chansonnettes, passer au milieu des consommateurs pour la quête, quête qu’il demande au maire d’interdire. 
E Roazhon eo an Alcazar, 25 Maez Jacquet, ha Café de Paris, plasenn Breujoù Breizh, a oa tamallet gant ar c’homiser polis, e 1893 dija, da lezel ar merc’hed a gan kanaouennoù karantez ha sonigoù da dremen e-mesk ar pratikoù evit kestal. Goulenn a reas ar c’homiser digant ar maer berzañ ar gest-se.
Souvent, dit-il, les artistes sont obligés d’entendre des propos obscènes ou même de supporter des attouchements.
Alies, emezañ, e rank an arzourezed klevet komzoù hudur, pe tastornet e vezont zoken.
Liste des romances et chansonnettes interdites
Roll ar c’hanaouennoù karantez hag ar sonigoù berzet
En été 1853, le maire de Rennes, à qui le préfet rappelle qu’il est comptable de « la police des salles de concert », est sommé de mettre en application une instruction du ministre de l’intérieur. 
E-kerzh an hañv 1853 e voe roet urzh da vaer Roazhon, gant ar prefed hag a zegasas da soñj dezhañ e oa karget eus « polis ar salioù sonadegoù », da lakaat ur c’hemennadur a-berzh ministrerezh an diabarzh da dalvezout.